Diari Oficial de la Generalitat Valenciana


Sumari del DOGV 9202, del 26-10-2021 (2021/10610)

RESOLUCIÓ de 8 d'octubre de 2021, per la qual es modifica la modalitat en la prestació de les funcions reservades al lloc de secretaria de l'Ajuntament de Benissuera.
----------------------------------------------------------------------------------------------------------------------------------------------------------------------

### Dades del document

Número de DOGV
:   9202

Data del DOGV
:   26-10-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/10604


Data del document
:   08-10-2021

Organisme emissor
:   Presidència de la Generalitat

Tipus de document
:   Resolució

RESOLUCIÓ de 8 d'octubre de 2021, per la qual es modifica la modalitat en la prestació de les funcions reservades al lloc de secretaria de l'Ajuntament de Benissuera. [2021/10268]  
Per l'Ordre de 18 de novembre de 2005, de la Conselleria de Justícia, Interior i Administracions Públiques (DOGV 5152, 12.12.2005), es va eximir de l'obligació de mantindre el lloc de Secretaria a l'Ajuntament de Benissuera, i es va establir que les funcions reservades a aquest lloc havien de ser exercides per personal funcionari amb habilitació de caràcter nacional mitjançant el sistema d'acumulació de funcions.  
  
El Ple de l'Ajuntament de Benissuera, en la sessió del dia 28 de desembre de 2020, va adoptar l'acord de sol·licitar al departament del Consell competent en Administració local el canvi de modalitat en la prestació de les funcions reservades al lloc de secretaria a fi que siga el servei d'assistència de la Diputació Provincial de València qui les assumisca.  
Consta en l'expedient l'informe preceptiu de la Diputació Provincial de València, de data 7 de juliol de 2021, en el qual es manifesta l'absència d'inconvenients per al canvi de modalitat en la prestació de les funcions públiques necessàries a l'Ajuntament de Benissuera, del sistema d'acumulació a directament servides per la Diputació Provincial.  
  
L'article 10 del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional, estableix que les entitats locals amb població inferior a 500 habitants i pressupost inferior a 200.000 euros, podran ser eximides per la comunitat autònoma, previ informe de la diputació provincial, capítol o consell insular, de l'obligació de crear o mantindre el lloc de treball de Secretaria, en el cas que no fora possible efectuar una agrupació amb altres Entitats Locals per a mantindre aquest lloc. Les funcions atribuïdes al lloc eximit seran exercides pels serveis d'assistència o mitjançant acumulació.  
  
L'article 164.1 de la Llei 8/2010, de 23 de juny, de la Generalitat, de règim local de la Comunitat Valenciana, estableix que corresponen a la Generalitat les competències de creació, supressió i classificació dels llocs de treball reservats al personal funcionari amb habilitació de caràcter nacional.  
L'article 14 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, d'aplicació en aquest supòsit d'acord amb la disposició transitòria tercera, lletra e, en relació amb la lletra a, de la Llei 39/2015, d'1 d'octubre, del procediment administratiu comú de les administracions públiques, estableix que les funcions reservades a personal funcionari amb habilitació de caràcter estatal en les entitats locals a què fa referència l'apartat 1 de l'article anterior, el lloc de les quals haja sigut eximit, s'exerciran per mitjà de personal funcionari amb habilitació de caràcter estatal del servei d'assistència a municipis de la diputació provincial corresponent, o per mitjà del sistema d'acumulació a una altra secretaria.  
  
Vistos els antecedents indicats, i en virtut del que es disposa en l'article 10 del Reial decret 128/2018, de 16 de març, pel qual es regula el règim jurídic dels funcionaris d'administració local amb habilitació de caràcter nacional, així com en l'article 14 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 19 de juliol de 2019, del president de la Generalitat, per la qual delega determinades atribucions en diferents òrgans de l'Administració de la Generalitat (DOGV 22.07.2019), resolc:  
  
Mantindre, per a l'Ajuntament de Benissuera, l'exempció de l'obligació de mantindre el lloc de Secretaria, i canviar-ne la modalitat en la prestació de les funcions reservades al lloc de secretaria, a fi que siga el servei d'assistència de la Diputació Provincial de València qui les assumisca.  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament recurs contenciós administratiu davant el Jutjat contenciós administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 8 d'octubre de 2021.- El president de la Generalitat, p. d. (R 19.07.2019, DOGV 22.07.2019), el secretari autonòmic de Promoció Institucional i Cohesió Territorial: Alfred Boix Pastor.